** **

**Pozývame vás na návštevu výstavy Fórum dizajnu!**

TLAČOVÁ SPRÁVA, Bratislava, 10. 5. 2023

**FÓRUM DIZAJNU 2023. HUMANITA V DIZAJNE.**

**24. ročník výstavy nábytkového a interiérového dizajnu**

Miesto: Galéria dizajnu Satelit, Kollárovo nám. 10, Bratislava

Otváracie hodiny: streda – nedeľa, 14:00 – 18:00

**VERNISÁŽ: 17. mája 2023 o 17:00**

**Trvanie výstavy: 18. máj - 2. júl 2023**

Slovenské centrum dizajnu a prináša po dlhšej pauze výstavný formát Fórum dizajnu aj do Bratislavy! Koncom apríla bola výstava prvýkrát úspešne odprezentovaná v rámci 31. ročníka medzinárodného veľtrhu Nábytok a bývanie / agrokomplex NÁRODNÉ VÝSTAVISKO v Nitre (26. 4. – 30. 4. 2023).

Ako dosiahnuť, aby bol svet okolo nás humánnejší? Je to možné aj dizajnom, ktorý je ľudský, empatický, inkluzívny, starostlivý, spravodlivý, zmysluplný, užitočný, emocionálny, zdravý, sociálne prospešný, ekonomicky prínosný, ekologicky zodpovedný a trvalo udržateľný, jedným slovom: humanistický!

Myšlienka dizajnu uplatňujúceho humanistické koncepty a metódy sa v súčasnosti šíri po celom svete ako prijateľná alternatíva pre tvorbu predmetov, prostredí, systémov a komunikácií, ktorá vedie k sociálne spravodlivej, zdravej a ekonomicky zaistenej budúcnosti ľudskej civilizácie a zároveň k zachovaniu a prosperite celého ekosystému. Ako sa v roku 2001 vyjadril známy teoretik dizajnu Richard Buchanan: „*Dizajn nie je len ozdobou kultúrneho života, ale aj praktickou disciplínou zodpovedného konania.*“

Výstava Humanita v dizajne - Dizajn v kontexte krízy prináša výber dizajnérskych projektov, ktoré reprezentujú humanistické prístupy k tvorbe dizajnu. Prostredníctvom realizácií 36 študentov a študentiek a tiež kolektívnych projektov zo štyroch vysokých škôl s výučbou dizajnu na Slovensku chce podnietiť k uvažovaniu nad sociálnymi a kultúrnymi, ekologickými, etickými, ekonomickými, technologickými, psychologickými i antropologickými aspektmi dizajnu. Zameriava sa pritom na viaceré oblasti dizajnu: nábytkový a interiérový dizajn, produktový aj textilný dizajn, vizuálnu komunikáciu a tiež experimentálny dizajn, v jedinečnej koláži návrhov, výskumných projektov, modelov, experimentálnych inštalácií i prototypov pripravených do výroby.

Výstava je jedinečnou reflexiou dizajnu pandemického obdobia, keďže prezentuje projekty, ktoré vznikali počas niekoľkých rokov pandémie (2020 – 2022) a neboli dosiaľ nikde vystavované, alebo tiež návrhy, ktoré nemohli byť v dôsledku protipandemických opatrení realizované. Viaceré z projektov sú absolventské práce, ďalšie boli vytvorené priamo pre výstavu.

Tvorba uvedomelého, zodpovedného a trvalo udržateľného dizajnu od nastupujúcej generácie dizajnérov a dizajnérok prekypuje invenciou, kreativitou i optimizmom, odovzdaným v prospech lepšieho života každého človeka, zároveň bez nepriaznivého dopadu na ďalšie generácie ľudskej spoločnosti, či iné živé organizmy na našej planéte. Avšak na to, aby náš svet bol skutočne humánnejší, je nevyhnutné, aby sme všetci prekonávali svoje hranice myslenia, predstavivosti a jednania. Meradlom úspechu je konanie nás všetkých.

**Partnerské vysoké školy**

Vysoká škola výtvarných umení: Katedra dizajnu, Katedra textilnej tvorby, Katedra vizuálnej komunikácie; Ateliér industrial dizajn, Ateliér experimentálneho dizajnu, Ateliér interiérového dizajnu, Ateliér textilného dizajnu, Ateliér Priestor

Slovenská technická univerzita: Fakulta architektúry a dizajnu, Ústav interiéru a výstavníctva; Ateliér Kotrádyová, Ateliér Kočlík, Ateliér TR1MTAB, Ateliér Paliatka, Ateliér Kubušová

Technická univerzita vo Zvolene, Drevárska fakulta, Katedra dizajnu nábytku a interiéru

Technická univerzita v Košiciach, Fakulta umení, Katedra dizajnu, Ateliér Inovácia, Ateliér vizuálnej komunikácie;

**Organizátori výstavy**

Slovenské centrum dizajnu

agrokomplex NÁRODNÉ VÝSTAVISKO, š.p.

**Autorka koncepcie a kurátorka výstavy**

Silvia Seneši Lutherová

**Spolupráca**: Ferdinand Chrenka, Michaela Lipková, Peter Paliatka, Elena Farkašová, Dušan Kočlík, Mária Fulková, Veronika Kotradyová, Katarína Morávková, Tibor Uhrín, Andrej Haščák, Sylvia Jokelová, Zuzana Šebeková, René Baďura, Miroslav Debnár

**Vystavujúci autori a autorky**: Martina Bajteková, Ondrej Bukovec, Damián Cehlárik, Ondrej Ferianec, Natália Golianová, Ivana Gondová, Simona Hanesová, Žofia Horová, Frederika Krištofová, Eva Jenčuráková, Lenka Slačková, Katarína Plačková, Adam Trup, Adam Kukuc, Martina Zacharová, Petra Vicianová, Ivana Palušová, Jana Vlčková, Michala Lipková, Vlasta Kubušová, Matúš Lagin, Petra Rybánska, Terézia Kováčiková, Katarína Lešková, Soňa Pčolková, Silvia C. Bárdová, Timea Kepová, Viktor Tabiš, Pavlína Árendášová, Miroslav Vašek, Laura Sasváriová, Šimon Galanský, Diana Paulová, Martin Miština, Stella Šimurková

+ kolektív študentov a študentiek z Ateliéru industrial dizajn, VŠVU: Georgios Somarakis, Samo Hartiník, Aneta Mintálová, Zuzana Kasanová, Andrey Golovashev, Veronika Gruberová, Andrea Bišťanová, Katarína Jurčišinová, Barbora Kvietkova, Pavol Soukal, Radovan Labaš, Ernest Marko, Natálie Česláková, Juraj Trojan, Laura Šunová, Simona Duchoňová, Beata Juritková, Viki Fehérová, Aneta Mintálová, Tomáš Ružinský, Vira Fesenko

**Špeciálne poďakovanie**: spoločnosť Drevona

**Grafický dizajn výstavy**

Peter Nosáľ

**Dizajnérka výstavy**

Andrea Ďurianová

**Produkcia**

Gabriela Rybáriková, Silvia Seneši Lutherová

**Partneri výstavy**

DREVONA

Vysoká škola výtvarných umení v Bratislave

Slovenská technická univerzita v Bratislave

Technická univerzita vo Zvolene

Technická univerzita v Košiciach

**Fotografie**

archív autorov a škôl

**S podporou**

Ministerstvo kultúry Slovenskej republiky

**Generálny reklamný partner SCD**

J&T BANKA

**Hlavný mediálny partner**

Designum

**Hlavný partner SCD**

Antalis

Kontakt: gabriela.rybarikova@scd.sk, 0918 110 247